Κρυόνερο Αρκαδίας

Για συνώνυμους οικισμούς στην Ελλάδα δείτε το λήμμα: Κρυόνερο (αποσαφήνιση)

Το Κρυόνερο είναι χωριό στον νομό Αρκαδίας. Διοικητικά υπάγεται στη δημοτική ενότητα Γόρτυνος του Δήμου Μεγαλόπολης.

Στην απογραφή του 2001 είχε πληθυσμό 41 κατοίκων.

Το Κρυόνερο είναι ένα γραφικό χωριό της ορεινής Γορτυνίας. Είναι χτισμένο στους πρόποδες του όρους "Καλόγρια", σε υψόμετρο 400-450 μέτρων.

Πριν από το 1928, το χωριό έφερε το σλάβικο όνομα "Εγκλένοβα" και βρισκόταν στην απέναντι πλαγιά του βουνού από τη σημερινή του τοποθεσία.

Το χωριό πυρπολήθηκε από τους Τούρκους το 1770 κατά τα "Ορλωφικά", δεν αποκλείεται όμως να υπήρχαν και άλλοι λόγοι για τους Εγκλενοβίτες να εγκαταλείψουν το χωριό. Στη παλιά τοποθεσία σώζεται σήμερα η εκκλησία αφιερωμένη στην Παναγία (εορτάζεται την 1η Σεπτεμβρίου), στην οποία διασώζεται αψιδωτή βρύση. Στην ευρύτερη περιοχή υπάρχουν και ερείπια παλαιότερων σπιτιών.

Παραπομπές

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης